50 Jaar gelede in Die Oosterlig | 14 April 1969 | Netwerk24
Dawson dink nie Japan sal Bokke óók omdop nie
Japan gaan nie ’n maklike span wees om in die kwarteindronde van die Wêreldbeker-toernooi te klop nie, maar die Springbokke behoort nét te sterk vir die gasheer te wees, meen Matt Dawson, ’n voormalige skrumskakel van Engeland.
50 Jaar gelede in Die Oosterlig | 14 April 1969
Voorbladfoto-byskrif: Lede van alle K.J.V.-takke in Port Elizabeth het Saterdag die inwyding van hul jeugkamphuis by Schoen­makerskop bygewoon. Die kamphuis was voorheen ’n ou kafee. Die K.J.V. in P.E. het dit teen sowat R14,000 gekoop en herstel. Hier kyk ds. Marais (links) van die K.J.V.-Ringsunie van Port Elizabeth, en ds. Hay, voorsitter van die Ringsunie van Port Elizabeth-Noord, na ’n bordjie waarop die jeug van Port Elizabeth hulle bedank vir hul leiding.
Redakteur kom praat in P.E.: Dr. A.P. Treurnicht, redakteur van Hoofstad in Pretoria, is deur die A.S.B.-tak aan die Universiteit van Port Elizabeth genooi om sy lede in Port Elizabeth te kom toespreek.
Voortrekkers gesels oor padveiligheid: OOS-LONDEN. – Voortrekker-seuns en -meisies van die Laerskool Grens in Oos-Londen het vanmiddag geluister na ’n praatjie oor padveiligheid vir die fietsryers. Die reeks praatjies wat deur die Streeksekretaris van die S.A. Padveiligheidsraad in die Grens en Transkei, mnr. C.A. Buys, opgestel is, word elke Maandag aangebied.
Toets spaar trane: ’n Spesiale aanlegtoets wat ’n kursus vir die opleiding van boekhou­masjienoperateurs voorafgaan, is nou by die Handelsafdeling van die Kollege vir Gevorderde Tegniese Onderwys in Port Elizabeth ingestel. Mnr. H.S. Jooste, die nuwe hoof van die afdeling, sê dat die aanlegtoetse baie probleme, geld en moeite vir voornemende studente, hul ouers en die Kollege bespaar.
D.F. Malherbe vandag begrawe: KAAPSTAD. – Prof. Daniël Francois Malherbe, gevierde Afrikaanse skrywer en digter wat Saterdagaand in Bloemfontein in die ouderdom van 87 jaar oor­lede is, is vanmiddag om 3.30 uit die N.G. Kerk Berg-en-Dal in Bloemfontein begrawe.
Nog spioene gehang: BAGHDAD. – Nog vier Irakese is gisteroggend in Baghdad se tronk gehang nadat hulle skuldig bevind is dat hulle vir Amerika gespioeneer het.